DA Den Europæiske Unions Tidende C 57/16

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Marges du Finistère-tilladelsen«)

(EØS-relevant tekst)

2010/C 57/11

Ved ansøgning af 15. september 2009 har selskabet GTO Ltd, hvis hovedsæde er beliggende på adressen Trafalgar House, 11 Waterloo Place, London SW1Y 4AU UNITED KINGDOM, ansøgt om en eksklusiv tilladelse til i en periode på fem år at efterforske flydende eller gasformige kulbrinter — benævnt »Marges du Finistère-tilladelsen« — på et ca. 21 000 km2 stort areal, som omfatter departementet Finistère.

Tilladelsesområdet afgrænses af de længde- og breddekredsudsnit, som forbinder områdets hjørner. Hjørnerne identificeres ved deres koordinater i følgende tabel, hvor længdekredsen gennem Paris er udgangspunkt for koordinaterne anført i grader, og længdekredsen gennem Greenwich er udgangspunkt for koordinaterne anført i grader, minutter og sekunder (anført til orientering):

Toppunkt A : Skæringspunktet mellem breddegraden 12,60 gr V (9° 00′ 00″ V) med grænsen, der skiller de franske og engelske kontinentalsokler Toppunkt B : Skæringspunktet mellem breddegraden 8,70 gr V (5° 30′ 00″ V) med grænsen, der skiller de franske og engelske kontinentalsokler

Toppunkt Længdegrad Breddegrad C 8,70 gr V (5° 30′ 00″ V) 53,30 gr N (48° 00′ 00″ N) D 12,60 gr V (9° 00′ 00″ V) 53,30 gr N (48° 00′ 00″ N)

Toppunkt A-B = Grænsen, der skiller de franske og engelske kontinentalsokler

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4 og 5 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française af 3. juni 2006).

Konkurrerende ansøgninger stiles til ministeren for minedrift på nedenstående adresse. Der vil blive truffet afgørelse angående den oprindelige ansøgning og de konkurrerende ansøgninger senest to år efter den dato, hvor de franske myndigheder modtog den oprindelige ansøgning, dvs. senest den 15. september 2011.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i mineloven »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (Journal officiel de la République Française af 3. juni 2006).

Alle yderligere oplysninger kan fås ved henvendelse til:

Ministère de l'écologie, de l’énergie, du développement durable et de la mer: Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche — Paroi Nord, 92055 La Défense Cedex, FRANCE tel. +33 140819529. De ovennævnte lovregler findes på Légifrance på adressen: http://www.legifrance.gouv.fr

(1) EFT L 164 af 30.6.1994, s. 3.